કસ્બા ગામમાં ૪૦૦ મિટર સીસી રસ્તો ૫ લાખના ખર્ચે બનાવાશે, વોટર એન્ડ સેનિટેશન મેનેજમેન્ટ ઓર્ગેનાઇઝેશન હેઠળ પીવાના પાણીની પાઈપ લાઈન માટે ૧૦ ℅ રકમ લોકફાળા સ્વરૂપે ભરી આનંદપુરા, લહેરીપૂરા, કસ્બા, પહાડીયા, નેપાલપુરા અને ચપટીયા ગામને પીવાનું પાણી પહોંચાડવામાં આવશે. રૂ. ૧૨ લાખના ખર્ચે ખાણ ખનીજની ગ્રાન્ટમાંથી એમ્બ્યુલન્સ વાન મંજુર કરાવી આરોગ્ય સારવારને ઝડપથી ઉપલબ્ધ કરાવાશે, ૯૯૯ વીઘા જમીન અંગાડીથી લઈને ગળતેશ્વર સુધી ભાડા કરારથી વન અને પર્યાવરણ વિભાગને આપી ગાંડા બાવળો દૂર કરી વૃક્ષારોપણ કરી પર્યાવરણની જાળવણી તેમજ જંગલ વિકસિત કરાશે, સમગ્ર ગામ તેમજ પરા વિસ્તારોમાંના રોડની બાજુમાં પેવરબ્લોક દ્વારા ધૂળ રહિત બનાવાશે.